Nick Ritchie

Nicholas Ritchie (sündinud 5. detsembril 1995 Orangeville'is Ontario provintsis) on Kanada jäähokimängija, kes mängib Saksamaa kõrgliigaklubis Iserlohn Roosters ründajana vasakäärel.

Aastatel 2011–2015 mängis ta Ontario Hockey League'i klubis Peterborough Petes, hooaja 2014–15 lõpus ka Sault Ste. Marie Greyhoundsis.

2014. aastal valis Anaheim Ducks ta NHL-i draftis kümnenda valikuna. 2014. aasta augustis sõlmis ta klubiga kolmeaastase lepingu. Hooaja 2015–16 alguses asus ta mängima American Hockey League'is Ducksi noorteklubis San Diego Gulls. 2016. aastal valiti ta AHL-i tähtede mängule. NHL-is debüteeris Ritchie 16. novembril 2015 mängus Carolina Hurricanesi vastu. Esimese värava lõi ta NHL-is 14. märtsil 2016 mängus New Jersey Devilsi vastu. Ducksi põhikoosseisu kuulus Ritchie alates hooajast 2016–17. Hooajal 2016–17 lõi ta NHL-is 14 väravat.

2020. aasta veebruaris müüs Ducks tema mängijaõigused Boston Bruinsile."Bruins Acquire Nick Ritchie From Anaheim Ducks". nhl.com. National Hockey League. 24.2.2020. Vaadatud 1.6.2021 Hooajal 2020–21 lõi Ritchie NHL-is 15 väravat, mis oli tema seni parim tulemus.

2021. aasta juulis sõlmis Ritchie kaheaastase lepingu Toronto Maple Leafsiga."Maple Leafs Sign Forward Nick Ritchie". nhl.com. 31.7.2021. Vaadatud 19.10.2021 2022. aasta veebruaris kaubeldi ta Maple Leafsist Arizona Coyotesi."Maple Leafs Acquire Dzingel and Lyubushkin from Arizona". NHL.com. 20.2.2022. Vaadatud 6.4.2022

2023. aasta märtsis kaubeldi Ritchie Coyotesist Brett Ritchie ja Connor Mackey vastu Calgary Flamesi. See oli Põhja-Ameerika profispordis üldse teine kord pärast 2008. aasta NBA tehingut, kui vennad üksteise vastu kahe klubi vahel vahetati.

2023. aasta novembris sõlmis ta üheaastase lepingu Soome kõrgliigaklubiga Oulun Kärpät. Sama aasta 29. detsembril määrati Ritchiele HC TPS-i mängija Markus Nurmi pähe löömise eest kaheksamänguline võistluskeeld. 2024. aasta jaanuaris lõpetas Kärpat Ritchiega lepingu. Seejärel liitus ta Iserlohn Roostersiga.

2013. aastal tuli Ritchie Kanada kuni 18-aastaste koondisega omavanuste maailmameistriks ja 2015. aastal kuni 20-aastaste koondisega juunioride maailmameistriks.

Tema vanem vend Brett Ritchie on samuti jäähokimängija.

 Viited 

 Välislingid 
 Nick Ritchie NHL.com lehel
 Nick Ritchie hockeydb.com lehel

Kategooria:kanada jäähokimängijad
Kategooria:Anaheim Ducksi mängijad
Kategooria:Boston Bruinsi mängijad
Kategooria:Toronto Maple Leafsi mängijad
Kategooria:Arizona Coyotesi mängijad
Kategooria:Calgary Flamesi mängijad
Kategooria:Oulun Kärpäte mängijad
Kategooria:Sündinud 1995